185. ΝΟΜΟΣ υπ’ αριθ.2536 της 21-27 Νοεμ.1997 (ΦΕΚ Α΄236) Κύρωση Πράξης Νομοθετικού Περιεχομένου.   Άρθρο πρώτο Κυρώνεται και έχει ισχύ νόμου από τη δημοσίευσή της στην Εφημερίδα της Κυβερνήσεως η από 17.7.1997 Πράξη Νομοθετικού Περιεχομένου: "Μέτρα περιορισμού της κυκλοφορίας φορτηγών αυτοκινήτων σε τμήματα Εθνικών Οδών", που δημοσιεύτηκε στο υπ' αριθμ. 152 της 17.7.1997 Φύλλο της Εφημερίδας της Κυβερνήσεως (τεύχος Α'), που έχει ως εξής: Σελ. 242,8954(α) Τεύχος -Σελ.    . ΠΡΑΞΗ ΝΟΜΟΘΕΤ ΠΕΡΙΕΧΟΜΕΝΟΥ Μέτρα περιορισμού της κυκλοφορίας φορτηγών αυτοκινήτων σε τμήματα των Εθνικών Οδών.   Δ      Δ Ο ΠΡΟΕ ΡΟΣ ΤΗΣ ΕΛΛΗΝΙΚΗΣ ΗΜΟΚΡΑ ­   ΤΙΑΣ ΄Εχοντας υπόψη:  α. Τις διατάξεις της παρ.1 του άρθρου 44 του Συντάγματος.  β. Την εξαιρετικώς επείγουσα ανάγκη για την επιβολή ορισμένων περιορισμών στην κυκλοφορία φορτηγών αυτοκινήτων κατά τη θερινή περίοδο σε τμήματα του εθνικού οδικού δικτύου και κατά τις ημέρες και ώρες μεγάλης κυκλοφοριακής αιχμής, με στόχο τη βελτίωση της οδικής κυκλοφορίας και ασφάλειας, την καλύτερη διαχείριση της κυκλοφορίας των λοιπών οχημάτων, τη μείωση των κυκλοφοριακών προβλημάτων, καθώς και την περιστολή των τροχαίων ατυχημάτων κατά τις ώρες έντονης κυκλοφοριακής κίνησης επί του εθνικού οδικού δικτύου.  γ. Το γεγονός ότι οι περιορισμοί αυτοί θα έχουν θετική επίδραση στις εν γένει κυκλοφοριακές συνθήκες του εθνικού δικτύου κατά τις ημέρες και ώρες αιχμής και κατά συνέπεια και στη μείωση της ατμοσφαιρικής ρύπανσης.  δ. Το γεγονός ότι επιβάλλεται η θέσπιση εξαίρεσης από τους πιο πάνω περιορισμούς για τα οχήματα οδικής βοήθειας και τα φορτηγά αυτοκίνητα που μεταφέρουν ορισμένα ευπαθή προϊόντα.  ε. Την αδυναμία άμεσης αντιμετώπισης των προαναφερόμενων προβλημάτων με έγκαιρη νομοθετική ρύθμιση με τυπικό νόμο ψηφιζόμενο από τη Βουλή. Με πρόταση του Υπουργικού Συμβουλίου, αποφασίζουμε:  21.Ε.δ.183-185 Φορτηγά αυτοκίνητα  1 ΄Αρθρο Από 18 Ιουλίου μέχρι και 14 Σεπτεμβρίου 1997 απαγορεύεται η κυκλοφορία όλων των φορτηγών αυτοκινήτων, ωφέλιμου φορτίου άνω των 1,5 τόννων στα τμήματα των εθνικών οδών και κατά τις ημέρες και ώρες που ακολουθούν:  1. Στην Νέα Εθνική Οδό (Ν.Ε.Ο.) και στην Παλαιά Εθνική Οδό (Π.Ε.Ο.) Αθηνών - Κορίνθου, μόνο στο ρεύμα εξόδου, από τον κόμβο της λεωφόρου Κηφισού μέχρι το νέο κόμβο Τριπόλεως (Εξαμίλια), κάθε Παρασκευή από ώρα 14.00 έως 21.00. 2. Στη Ν.Ε.Ο. και στην Π.Ε.Ο. Πατρών - Κορίνθου - Αθηνών, μόνο στο ρεύμα προς Αθήνα, από τον κόμβο του Ρίου, κάθε Κυριακή από ώρα 17.00 έως 22.00. 3. Στη Ν.Ε.Ο. Αθηνών - Λαμίας στο ρεύμα εξόδου από τον κόμβο Τατοϊου (Μεταμόρφωση) μέχρι τον ισόπεδο κόμβο Μπράλου (Θερμοπύλες), κάθε Παρασκευή από ώρα 14.00 έως 21.00. 4. Στη Ν.Ε.Ο. Αθηνών - Λαμίας μόνο στο ρεύμα προς Αθήνα από τον ισόπεδο κόμβο Μπράλου (Θερμοπύλες) μέχρι τον κόμβο Τατοϊου (Μεταμόρφωση), κάθε Κυριακή από ώρα 17.00 έως 22.00. 5. Στη Ν.Ε.Ο. Θεσσαλονίκης - Ν. Μουδανιών, από την αερογέφυρα Ρυσίου μέχρι το 34ο χλμ. στο ρεύμα εξόδου κάθε Παρασκευή από ώρα 14.00 έως 21.00 και στο ρεύμα εισόδου κάθε Κυριακή από ώρα 17.00 έως 22.00. 6. Στην Εθνική οδό Θεσσαλονίκης - Καβάλας, από τον κόμβο Ν. Περιφερειακής (Καλοχώρι) μέχρι τη Γέφυρα Στρυμόνα, στο ρεύμα εξόδου κάθε Παρασκευή από ώρα 14.00 έως 21.00 και στο ρεύμα εισόδου κάθε Κυριακή από ώρα 17.00 έως 22.00.   2 Άρθρο 1. Η απαγόρευση της κυκλοφορίας του προηγούμενου άρθρου ισχύει και κατά τις επίσημες αργίες, κατά τις οποίες εφαρμόζονται τα περιοριστικά μέτρα της Κυριακής στα ρεύματα εισόδου, καθώς και κατά την παραμονή των επίσημων αργιών, κατά την οποία εφαρμόζονται τα περιοριστικά μέτρα της Παρασκευής στα ρεύματα εξόδου. 2. Κατά την αργίας της 15ης Αυγούστου 1997 (ημέρα Παρασκευή) δεν ισχύει η απαγόρευση της κυκλοφορίας του προηγούμενου άρθρου, αλλά κατά την παραμονή (Πέμπτη 14.8.1997) εφαρμόζονται τα περιοριστικά μέτρα της Παρασκευής.   3 Άρθρο Εξαιρούνται της απαγόρευσης κυκλοφορίας τα οχήματα οδικής βοήθειας και τα φορτηγά αυτοκίνητα που μεταφέρουν παστεριωμένο γάλα και νωπά ψάρια.   4 Άρθρο Οι παραβάτες της παρούσας τιμωρούνται σύμφωνα με τις διατάξεις της παραγράφου 5 του άρθρου 52 του Κώδικα Οδικής Κυκλοφορίας (ν. 2094/1992, ΦΕΚ 182 Α').   5 Άρθρο Η παρούσα πράξη θα κυρωθεί νομοθετικά, κατά το άρθρο 44 παρ.1 του Συντάγματος. Αθήνα 17 Ιουλίου 1997 (Ακολουθούν υπογραφές και ονόματα)   Άρθρο δεύτερο Με κοινή απόφαση των Υπουργών Ανάπτυξης, Περιβάλλοντος, Χωροταξίας και Δημόσιων Εργων, Γεωργίας, Δημόσιας Τάξης και Μεταφορών και Επικοινωνιών ρυθμίζονται στο εξής τα μέτρα περιορισμού της κυκλοφορίας φορτηγών αυτοκινήτων σε τμήματα των Εθνικών Οδών σε όλη την Επικράτεια.   Άρθρο τρίτο Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως. 